Հանդիպման հենց առաջին օրը, Յենս Ստոլտենբերգի հետ նախաճաշի ժամանակ, Թրամփը սպառնաց իր երկիրը դուրս բերել ՆԱՏՕ-ից, եթե դաշինքի անդամ մյուս երկրները իրենց ռազմական բյուջեները չհասցնեն ՀՆԱ 2%-ի: Վաշինգտոնին հատկապես զայրացնում է Գերմանիան, որի ռազմական ծախսերը ներկայումս կազմում են ՀՆԱ 1,3%-ը եւ 2%-ի հասցնելու համար հարկ կլինի կատարել 70 մլրդ դոլար լրացուցիչ ծախսեր: Դա մեկուկես անգամ ավելի շատ է, քան այն, ինչ Բեռլինը ներկայումս ծախսում է բոլոր ներդրումնային ծրագրերում: